Държавен вестник, бр. 12, 2010 г., стр. 43

БРОЙ  12	
Д Ъ Р Ж А В Е Н  В Е С Т Н И К 	
СТР.  43  
При приемане на заявлението длъжностното 
лице заснема с цифрови устройства подписа, 
лицето и пръстовите отпечатъци на заявителя 
при спазване разпоредбите на чл. 17, ал. 4 и 
чл. 36, ал. 3 ЗБЛД.
(2) Заявление за издаване на дипломатически 
или служебен паспорт може да се подаде и от 
лице, упълномощено от заявителя с нотариално 
заверено изрично пълномощно в случаите по 
чл. 17, ал. 5 ЗБЛД.
(3) Дипломатическите и служебните пас­
порти се персонализират в ДБДС – МВР, и се 
изпращат по служебен път в МВнР за връчване 
на лицата.
(4) Срокът на валидност на дипломатическите 
и служебните паспорти се определя от МВнР по 
заявление на ведомството или организацията, 
по чието искане са издадени. Максималният 
срок на валидност е срокът, установен в чл. 36, 
ал. 2 ЗБЛД.
(5) Подаването на заявления за издаване на 
дипломатически или служебен паспорт на лица, 
ненавършили 14 години, и на лица, навършили 
14, но ненавършили 18 години, се извършва по 
реда на чл. 10, ал. 2 и чл. 23.
(6) Упълномощените от министъра на 
външните работи длъжностни лица по ал. 1 
осъществяват контрол върху ползването на 
дипломатическите и служебните паспорти.
Чл. 25. (1) Моряшки паспорт се издава 
или подменя въз основа заявление по образец 
съгласно приложение № 2, подадено лично от 
заявителя. Заявление за издаване на моряшки 
паспорт може да се подаде и от лице, упълно­
мощено от заявителя с нотариално заверено 
изрично пълномощно в случаите по чл. 17, 
ал. 5 ЗБЛД.
(2) Заявленията за издаване на моряшки 
паспорти се подават в ИА „МА“ или в терито­
риалните є дирекции, откъдето по служебен 
път се изпращат в съответната ОДМВР, в 
която заявителят се явява лично за заснемане 
с цифрови устройства на подписа, лицето и 
пръстовите му отпечатъци при спазване разпо­
редбите на чл. 17, ал. 4 и чл. 36, ал. 3 ЗБЛД.
(3) Към заявлението по ал. 1 се прилагат и 
документите по чл. 47 ЗБЛД.
(4) Снемането на биометричните данни и 
персонализирането на моряшките паспорти се 
извършва в ОДМВР, определени от главния 
секретар на МВР или упълномощени от него 
длъжностни лица по предложение на ИА „МА“.
Чл. 26. (1) Българските граждани, които 
пребивават в чужбина, могат да подават заяв­
ление за издаване на паспорт в дипломатическо 
или консулско представителство на Република 
България в чужбина.
(2) В дипломатическите и консулските 
представителства на Република България в 
чужбина, в които има техническа възможност, 
длъжностните лица при приемане на заявле­
нието заснемат с цифрови устройства подписа, 
лицето и пръстовите отпечатъци на заявителя 
при спазване разпоредбите на чл. 17, ал. 4 и 
чл. 36, ал. 3 ЗБЛД.
(3) Длъжностните лица в дипломатическото 
или консулското представителство на Репу­
блика България в чужбина, в което е прието 
заявлението, въвеждат личните данни от него, 
информация за приложените документи, под­
писа, снимката и пръстовите отпечатъци на 
заявителя в автоматизирана информационна 
система и регистрират заявлението като „Ис­
кане за издаване на паспорт“.
(4) Искането за издаване на паспорт се 
изпраща в ДБДС – МВР, по електронен път 
чрез защитена комуникационна връзка. В срок 
до 5 работни дни ДБДС – МВР, по електронен 
път връща отговор до дипломатическото или 
консулското представителство на Република 
България в чужбина относно съответствието 
на попълнените данни в заявлението с тези в 
НАИФ „НРБЛД“ и възможността за издаване на 
паспорта. При съответствие на данните искането 
се регистрира от ДБДС – МВР, като прието 
заявление за персонализиране на паспорт.
(5) Когато има несъответствие на попълнените 
в заявлението данни с тези в НАИФ „НРБЛД“, 
ДБДС – МВР, изпраща до дипломатическото 
или консулското представителство на Република 
България в чужбина по електронен път указания 
за отстраняване на несъответствията. Диплома­
тическото или консулското представителство 
на Република България в чужбина в срок до 
7 работни дни уведомява заявителя. В случай 
че в срок до един месец от уведомяването на 
заявителя всички несъответствия не бъдат от­
странени, процедурата по искането за издаване 
на паспорта се прекратява от ДБДС – МВР.
(6) В дипломатическите и консулските 
представителства на Република България в 
чужбина, в които няма техническа възможност 
за заснемане с цифрови устройства на подписа, 
лицето и пръстовите отпечатъци на заявителя, 
заявления за издаване на паспорт не се приемат.
(7) Дирекция „Български документи за са­
моличност“ – МВР, изпраща персонализираните 
паспорти чрез МВнР до съответното диплома­
тическо или консулско представителство на 
Република България в чужбина, което уведомява 
писмено заявителя за издадения му документ 
в срок до 7 работни дни. Министерството на 
външните работи може да изпраща персона­
лизираните паспорти до дипломатическите и 
консулските представителства на Република 
България в чужбина по служебен път или чрез 
сертифицирана за пренос на ценни пратки 
фирма, осъществяваща куриерски услуги, ако 
заявителят е поискал използването на услугата 
„препращане чрез куриерска фирма“ и е запла­
тил за тази услуга.
(8) Дипломатическите и консулските пред­
ставителства на Република България в чужбина 
уведомяват чрез МВнР органа, издал докумен­
та, за получаването му от заявителя в срок до 
7 работни дни.